भाजपा में भ्रष्टाचार बन गया शिष्टाचार : कांग्रेस
जयपुर| कांग्रेसकी प्रदेश उपाध्यक्ष और मीडिया चेयरपर्सन डॉ. अर्चना शर्मा ने पीएचईडी में व्याप्त घोर अनियमितताओं के कारण हो रहे भ्रष्टाचार की कड़े शब्दों में निंदा करते हुए इसकी जांच कराने की मांग की है।
मीडिया चेयरपर्सन डॉ. अर्चना शर्मा ने कहा कि बिजली के बिल में कमी लाने के नाम पर पिछले दिनों पीएचईडी ने बिजली की खपत कम करने के नाम पर 40 करोड़ रुपए खर्च करके सबमर्सिबल पंप लगाए। असल में इन सबमर्सिबल पंपों की एनर्जी एफिशिएंसी कम होने ज्यादा बिजली की खपत होने की बात सामने आई है। इसके बावजूद विभाग ने तो ऑर्डर देने वाले अधिकारियों और ही सप्लाई करने वाली फर्मों के खिलाफ कोई कार्रवाई की गई है। इसके परिणामस्वरूप विभाग हर माह ज्यादा बिजली का बिल चुका रहा है। उन्होंने कहा कि विभाग की मंत्री खानापूर्ति करने के लिए जांच बैठाती है और बाद में लीपापोती कर भ्रष्टाचार को दबाने का काम किया जाता है। डॉ. शर्मा ने कहा कि इसी प्रकार पीएचईडी ने दौसा में पेयजल योजनाओं के टेंडर, मॉनिटरिंग, ऑपरेशन सहित अन्य कार्यों में मिली अनियमितताओं को लेकर जिन अधिकारियों को सस्पेंड किया गया था, उन्हें चार्जशीट देने में जान-बूझकर देरी की गई। अब आठ माह बाद फिर फील्ड पोस्टिंग देने की कवायद शुरू कर उनके भ्रष्टाचार के लिए उन्हें पुरस्कृत किया जा रहा है। उन्होंने कहा कि एक ओर तो सरकार का सूचना प्रौद्योगिकी विभाग दागी अफसरों के खिलाफ कार्रवाई को गति देने के लिए सॉफ्टवेयर बनाने का दावा कर रहा है और दूसरी तरफ जलदाय विभाग दागी अफसरों ठेकेदारों को संरक्षण देकर भ्रष्टाचार के प्रति अपनी प्रतिबद्धता दर्शा रहा है।
hin_Deva hin_Deva hin_Deva